
30 DR.30.11.2021 

 
kita boleh baca tetapi apakah asas dan formula yang digunakan untuk menetapkan cukai 
jalan untuk kenderaan diesel. Apakah formula dan asas yang ditetapkan oleh kerajaan 
untuk menentukan cukai jalan bagi kenderaan petrol? Kalau boleh saya dapat 
perbandingan itu secara bertulis.  

 Inilah soalan... 

 Dato’ Sri Azalina Othman Said [Pengerang]: Yang Berhormat, ini soalan lisan. 
Yang Berhormat ada hak pada soalan pertama dan satu soalan tambahan. Yang 
Berhormat sudah melebihi soalan.  

 Dato’ Ngeh Koo Ham [Beruas]: Akan tetapi tidak jawab saya. Soalan saya... 

 Dato’ Sri Azalina Othman Said [Pengerang]: Yang Berhormat betul. Kalau 
Yang Berhormat tidak puas hati, Yang Berhormat boleh maklumkan kepada Tuan Yang 
di-Pertua bahawa Yang Berhormat Timbalan Menteri tidak menjawab soalan.  

 Dato’ Ngeh Koo Ham [Beruas]: Memang tadi tidak dijawab.  

 Dato’ Sri Azalina Othman Said [Pengerang]: Kalau Yang Berhormat hendak 
berbahas hari ini, kita tidak akan selesai.  

 Dato’ Ngeh Koo Ham [Beruas]: Saya memohonlah kalau boleh bagi jawapan... 

 Dato’ Sri Azalina Othman Said [Pengerang]: Terpulang kepada Yang 
Berhormat. 

 Dato’ Ngeh Koo Ham [Beruas]: ...Rakyat minta daripada saya.  

 Dato’ Sri Azalina Othman Said [Pengerang]: Kita ada peraturan, Yang 
Berhormat. 

 Dato’ Ngeh Koo Ham [Beruas]: Betul. Jadi... 

 Dato’ Sri Azalina Othman Said [Pengerang]: Soalan tambahan kedua dari blok 
kerajaan. Ada?... [Merujuk kepada blok kerajaan] Kalau tidak, saya buka kepada blok 
pembangkang. Silakan Yang Berhormat Pokok Sena.  

Dato’ Mahfuz bin Haji Omar [Pokok Sena]: Baik, terima kasih Tuan Yang di-
Pertua. Saya hendak tanya berkaitan dengan cukai jalan ini. Soal isu cukai jalan iaitu hak 
orang yang membayar cukai jalan. Adakah hak orang yang membayar cukai jalan ini dia 
boleh buat sewenang-wenangnya? Khususnya, sekarang ini saya nampak Tuan Yang di-
Pertua iaitu ramai orang yang menggunakan lampu biru.  

Lampu biru itu supaya orang yang berada di hadapan jalan itu boleh mengelak. 
Jadi, adakah semua orang boleh guna? Hatta, kita kerajaan sendiri pun yang bukan Yang 
Berhormat Menteri sahaja pun guna lampu biru ini. Jadi, adakah kami pula berhak 
mengelak daripada tergesa-gesanya orang-orang ini untuk memberikan laluan kepada 
mereka?  

Dato’ Henry Sum Agong: Terima kasih, Yang Berhormat. Sebenarnya kegunaan 
lampu biru ini haruslah mengikut peraturan yang dibenarkan. Jadi, mana-mana pihak yang 
tidak perlu pakai, tiada mempunyai hak untuk menggunakan lampu biru, jangan pula 
digunakan. Jadi... 

Dato’ Mahfuz bin Haji Omar [Pokok Sena]: Kalau yang kerajaan, siapakah 
sahaja yang berhak? 

Dato' Haji Salim Sharif [Jempol]: PH pun gunakan dahulu. PH pun pernah 
gunakan.  

Dato’ Henry Sum Agong: Itulah. Hanya dibenarkan kepada pihak yang 
dibenarkan sahaja. Sekian, terima kasih.  

Dato’ Sri Azalina Othman Said [Pengerang]: Yang Berhormat Kuala Nerus.  

 



kita boleh baca tetapi apakah asas dan formula yang digunakan untuk menetapkan cukai jalan untuk kenderaan diesel. Apakah formula dan asas yang ditetapkan oleh kerajaan untuk menentukan cukai jalan bagi kenderaan petrol? Kalau boleh saya dapat perbandingan itu secara bertulis. Inilah soalan... Dato' Sri Azalina Othman Said [Pengerang]: Yang Berhormat, ini soalan lisan. Yang Berhormat ada hak pada soalan pertama dan satu soalan tambahan. Yang Berhormat sudah melebihi soalan. Dato' Ngeh Koo Ham [Beruas]: Akan tetapi tidak jawab saya. Soalan saya... Dato' Sri Azalina Othman Said [Pengerang]: Yang Berhormat betul. Kalau Yang Berhormat tidak puas hati, Yang Berhormat boleh maklumkan kepada Tuan Yang di-Pertua bahawa Yang Berhormat Timbalan Menteri tidak menjawab soalan. Dato' Ngeh Koo Ham [Beruas]: Memang tadi tidak dijawab. Dato' Sri Azalina Othman Said [Pengerang]: Kalau Yang Berhormat hendak berbahas hari ini, kita tidak akan selesai. Dato' Ngeh Koo Ham [Beruas]: Saya memohonlah kalau boleh bagi jawapan... Dato' Sri Azalina Othman Said [Pengerang]: Terpulang kepada Yang Berhormat. Dato' Ngeh Koo Ham [Beruas]: ...Rakyat minta daripada saya. Dato' Sri Azalina Othman Said [Pengerang]: Kita ada peraturan, Yang Berhormat. Dato' Ngeh Koo Ham [Beruas]: Betul. Jadi... Dato' Sri Azalina Othman Said [Pengerang]: Soalan tambahan kedua dari blok kerajaan. Ada?... [Merujuk kepada blok kerajaan] Kalau tidak, saya buka kepada blok pembangkang. Silakan Yang Berhormat Pokok Sena. Dato' Mahfuz bin Haji Omar [Pokok Sena]: Baik, terima kasih Tuan Yang di- Pertua. Saya hendak tanya berkaitan dengan cukai jalan ini. Soal isu cukai jalan iaitu hak orang yang membayar cukai jalan. Adakah hak orang yang membayar cukai jalan ini dia boleh buat sewenang-wenangnya? Khususnya, sekarang ini saya nampak Tuan Yang di- Pertua iaitu ramai orang yang menggunakan lampu biru. Lampu biru itu supaya orang yang berada di hadapan jalan itu boleh mengelak. Jadi, adakah semua orang boleh guna? Hatta, kita kerajaan sendiri pun yang bukan Yang Berhormat Menteri sahaja pun guna lampu biru ini. Jadi, adakah kami pula berhak mengelak daripada tergesa-gesanya orang-orang ini untuk memberikan laluan kepada mereka?. Dato' Henry Sum Agong: Terima kasih, Yang Berhormat. Sebenarnya kegunaan lampu biru ini haruslah mengikut peraturan yang dibenarkan. Jadi, mana-mana pihak yang tidak perlu pakai, tiada mempunyai hak untuk menggunakan lampu biru, jangan pula digunakan. Jadi... Dato' Mahfuz bin Haji Omar [Pokok Sena]: Kalau yang kerajaan, siapakah sahaja yang berhak?. Dato' Haji Salim Sharif [Jempol]: PH pun gunakan dahulu. PH pun pernah gunakan. Dato' Henry Sum Agong: Itulah. Hanya dibenarkan kepada pihak yang dibenarkan sahaja. Sekian, terima kasih. Dato' Sri Azalina Othman Said [Pengerang]: Yang Berhormat Kuala Nerus.